Príloha č. 1 súťažných podkladov

**Opis predmetu zákazky, technické parametre**

**I. vymedzenie predmetu zákazky**

**1.1 *Názov***

**Nákup PHM na palivové karty a do skladovacích nádrží**

* 1. **Opis predmetu zákazky**

Všeobecné vymedzenie predmetu zákazky

Predmetom tejto zákazky je:

* nákup pohonných hmôt – bezolovnatý automobilový benzín podľa normy STN EN 228, alebo ekvivalent,  motorová nafta podľa normy STN EN 590, alebo ekvivalent (ďalej len „PHM“), adoplnkových služieb (umývanie osobných motorových vozidiel verejného obstarávateľa/kupujúceho/ich) dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty na/vo všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou,
* nákup, t.j. dodávka a doprava PHM do skladovacích nádrží verejného obstarávateľa/kupujúceho na základe kúpnej zmluvy a následne vystavenej/ých objednávky/objednávok,
* nákup doplnkových služieb súvisiacich s veľkoobchodným závozom PHM do skladovacích nádrží na pohonné hmoty verejného obstarávateľa/kupujúceho/ich
  1. ***Spoločný slovník obstarávania (CPV)***

09134100-8 Motorová nafta

09132100-4 Bezolovnatý benzín

30163100-0 Karty na čerpanie pohonných látok

50112300-6 Umývanie osobných motorových vozidiel a podobné služby

* 1. ***Predpokladané množstvo alebo rozsah predmetu zákazky:***

Predpokladané množstvo alebo rozsah predmetu zákazky vyjadrený v EUR bez DPH: Predpokladá sa nákup PHM vo finančnom objeme cca 49 897 307,00 EUR bez DPH po dobu platnosti rámcovej dohody.

**Predpokladaný odhadovaný rozsah/množstvo PHM spolu:** min**.** 53,2mil. litrov (cca. 45, 6 mil. litrov odber na palivové karty a cca. 7,6 mil. litrov formou dodávky do nádrží verejného obstarávateľa/kupujúceho) a 76,6 tisíc umytí.

# II. technickÉ ŠPECIFIKÁCIE PREDMETU ZÁKAZKY

Podrobné vymedzenie predmetu zákazky

* 1. **Špecifikácia PHM podľa STN :**

1. **bezolovnatý benzín vrátane prémiovej rady**

Bezolovnatý benzín s oktánovým číslom 95 a vyšším musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228, alebo ekvivalent.

Benzín musí byť dodávaný na použitie podľa ročných období (podľa národnej prílohy k STN EN 228, alebo ekvivalent podľa aktuálneho znenia . Letné obdobie od 1.5. do 30. 09. v triede prchavosti A; Zimné obdobie od 16. 11. do 28/29. 02. v triede prchavosti C,D; Prechodné obdobie od 01. 03 do 30. 04. a 01. 10 do 15. 11. v triede prchavosti C1, D1.

**Uchádzač musí na základe požiadavky vedieť dodávať Bezolovnatý benzín v nasledovných kvalitatívnych :**

* **v základnej rade s oktánovým číslom 95 (Národná príloha EN STN 228**, **alebo ekvivalent: Automobilový benzín Super)**
* **v prémiovej rade s oktánovým číslom 98 alebo viac (Národná príloha EN STN 228, alebo ekvivalent: Automobilový benzín Super plus)**
* **automobilový benzín** **s oktánovým číslom 95 určený na dlhodobé skladovanie – PpkN**

1. **motorová nafta vrátane prémiovej rady**

Motorová nafta s cetanovým číslom 51 a vyšším a musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia.

Motorová nafta musí byť dodávaná na použitie podľa ročných období (podľa medznej teploty filtrovateľnosti; Letné obdobie od 15. 04. do 30. 09. v triede B; Prechodné obdobie od 01. 03 do 14. 04. a 01. 10 do 15. 11. v triede D; od 16. 11. do 28/29. 02. v triede F; pre oblasti s veľmi nízkymi teplotami môže byť vyžadovaná motorová nafta s ešte nižšou medznou teplotou filtrovateľnosti,

**Uchádzač musí na základe požiadavky vedieť dodávať Motorovú naftu v nasledovných kvalitatívnych kategóriách:**

* **základná produktová rada s cetanovým číslom 51** **v súlade s požiadavkami EN STN 590, alebo ekvivalent**
* **prémiová produktová rada v súlade s požiadavkami EN STN 590, alebo ekvivalent s cetanovým číslom vyšším ako 51**
* **motorová nafta s cetanovým číslom 51** **určená pre dlhodobé skladovanie – PpkN**
  1. **Nákup PHM na palivovú kartu vo výdajných miestach uchádzača/predávajúceho:**

Nákup PHM na princípe akceptácie palivovej karty ako prostriedku bezhotovostnej úhrady nákupu PHM na/vo čerpacích staniciach/výdajných miestach uchádzača/predávajúceho vrátane jeho zmluvných partnerov, vrátane poskytovania súvisiacich služieb spojených s nákupom, vystavením a dodávkou palivových kariet, dodávkou a zúčtovaním PHM a doplnových služieb. Úhrady za dodané PHM sa uskutoční na základe sumárnych mesačných faktúr podľa druhov paliva po ukončení mesiaca so splatnosťou 30 dní,

***Špecifikácia palivovej karty a požiadaviek na kartový systém:***

* palivová karta s magnetickým prúžkom, alebo čípom,
* zabezpečenie palivovej karty PIN kódom,
* vyžaduje sa bezplatné vydanie palivovej karty verejnému obstarávateľovi/kupujúcemu (v počtoch určených verejným obstarávateľom/kupujúcim na základe kúpnej zmluvy uzavretej za podmienok dohodnutých v rámcovej dohode, ktorá bude výsledkom tohto verejného obstarávania), pri garancii bezplatného vykonávania transakcií s palivovou kartou po celú dobu jej platnosti,
* vydanie palivovej karty na označenie podľa určenia kupujúceho/verejného obstarávateľa,
* rozdelenie palivových kariet do skupín podľa kupujúceho/verejného obstarávateľa definovaného kľúča,
* bezplatná zmena rozdelenia palivových kariet do skupín kedykoľvek,
* možnosť stanovenia rôznych kombinácii nakupovaných tovarov a služieb
* možnosť stanovenia rôznych limitov čerpania PHM a limitov odobratia doplnkových služieb na palivové karty,
* dodatočné vydávanie palivových kariet v lehote do 48 hodín po obdržaní žiadosti kupujúceho a doručenia záväznej objednávky,
* možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia prostredníctvom 24 hodinového call centra kupujúceho/verejného obstarávateľa ,
* zobrazenie prehľadu čerpania PHM a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu) a elektronický výstup pre potreby informačného systému kupujúceho/verejného obstarávateľa po ukončení mesiaca za každý odber podľa definovaného kľúča kupujúceho/verejného obstarávateľa,
* vyhotovenie súhrnnej mesačnej faktúry za dodané PHM a odobraté doplnkové služby na palivovú kartu s rozdelením podľa kupujúcim definovaného kľúča,
* vystavenie súhrnných a čiastkových protokolov o dodaných PHM a odobratých doplnkových službách na palivové karty,
* možnosť generovania reportov,
* zmena predmetu zákazky zo strany predávajúceho sa nepripúšťa.

**Minimálny** **zoznam miest čerpacích staníc uchádzača/predávajúceho v Slovenskej republike:**

Neoddeliteľnou podmienkou a požiadavkou verejného obstarávateľa na dodávky PHM, je úplné a plošné pokrytie celého územia Slovenskej republiky čerpacími stanicami/výdajnými miestami uchádzača/predávajúceho (vlastnými alebo zmluvnými čerpacími stanicami PHM), akceptujúcich palivovú kartu ako prostriedok bezhotovostnej úhrady za odobraté pohonné hmoty s vysúťaženou zľavou. Uchádzač musí disponovať čerpacími stanicami/výdajnými miestami plošne pokrývajúcimi územie Slovenskej republiky, a to minimálne:

* + v každom kraji musia byť okresné mestá pokryté minimálne na 90 % minimálne jednou/jedným čerpacou stanicou/výdajným miestom uchádzača/predávajúceho a
  + minimálne v 90% okresov uchádzač/predávajúci musí zabezpečiť min. jednu/jedno čerpaciu stanicu/výdajne miesto s nepretržitou dobou prevádzky (prevádzka 24 hodín denne po celý rok).

V prípade potreby verejného obstarávateľa/kupujúceho, uchádzač/predávajúci je povinný zabezpečiť čerpaciu stanicu/výdajne miesta (vlastné a/alebo zmluvného partnera) na 90% v každom okresnom a krajskom meste Slovenskej republiky.

* 1. ***Dodávka PHM do skladovacích nádrží verejného obstarávateľa/kupujúceho/ich:***

Dodávka PHM do skladovacích nádrží na pohonné hmoty verejného obstarávateľa/kupujúceho/ich na základe kúpnej zmluvy a následne vystavenej objednávky/ok verejného obstarávateľa/kupujúceho/ich a jej/ich následnej úhrady na základe vystavenej faktúry so splatnosťou 30 dní.

Minimálne požiadavky verejného obstarávateľa týkajúce sa dodávky PHM do skladovacích nádrží na pohonné hmoty verejného obstarávateľa/kupujúceho/ich, vrátane služieb spojených s dodávkou a dopravou do miesta plnenia (miesta skladovacích nádrží na pohonné hmoty):

* dodanie PHM najneskoršie do 72 hodín od doručenia záväznej objednávky,
* možnosť zadania záväznej objednávky telefonicky a následne potvrdenej písomne (e-mail, fax),
* distribúciu PHM zrealizovať automobilovými súpravami, ktoré spĺňajú normu ADR, alebo ekvivalent,
* náklady na dopravu do miesta plnenia a ostatné náklady súvisiace s dodávkou PHM do nádrží na pohonné hmoty verejného obstarávateľa/kupujúceho/ich musia byť súčasťou kúpnej ceny PHM, resp. tieto náklady znáša uchádzač

Zoznam miest skladovacích nádrží na PHM verejného obstarávateľa/kupujúceho/ich do ktorých bude predávajúci dodávať PHM je uvedený v prílohe č. 5 Rámcovej dohody, ktorej návrh je uvedený v prílohe č. 2 týchto súťažných podkladov.

* 1. ***Doplnkové služby pri palivových kartách***

Predmetom tejto zákazky je aj nákup doplnkových služieb, t.j. umývanie osobných motorových vozidiel verejného obstarávateľa/kupujúceho/ich (ďalej aj „doplnkové služby“) v sieti prevádzok uchádzača/predávajúceho, v ktorých sa akceptujú uchádzačom/predávajúcim poskytnuté palivové karty ako prostriedku bezhotovostnej úhrady za nákup doplnkových služieb, ktoré plošne pokrývajú celé územie Slovenskej republiky, t.j.:

* + minimálne jednou prevádzkarňou uchádzača/predávajúceho zabezpečujúcou doplnkové služby v každom kraji musí byť zabezpečené pokrytie väčšiny okresných miest v príslušnom kraji a tiež aj mesto sídla kraja;
  + minimálne v rovnakom rozsahu pokrytia, uchádzač/predávajúci musí zabezpečiť min. jedno miesto/jednu prevádzku na umývanie osobných motorových vozidiel s nepretržitou dobou prevádzky (prevádzka 24 hodín denne po celý rok).

V prípade potreby verejného obstarávateľa/kupujúceho, uchádzač/predávajúci je povinný zabezpečiť predmetné doplnkové služby (vlastnými kapacitami a/alebo prostredníctvom svojich zmluvných partnerov) v každom okresnom a krajskom meste Slovenskej republiky.

Umývanie osobných motorových vozidiel verejný obstarávateľa/kupujúci požaduje v nasledujúcom minimálnom rozsahu (jeden program/poskytnutie jednej služby):

- aktívna pena, umytie šampónom, umytie kolies, ošetrenie voskom, sušenie.

###### III. Všeobecné požiadavky na dodávku predmetu zákazky

***3.1 Miesto plnenia***

Pre účely nákupu súťažených objemov predpokladaných v bode 1.4 bude miestom plnenia Slovenská republika, v prípade nákupu PHM a doplnkových služieb na palivovú/é kartu/y.

V prípade dodávky PHM do skladovacích nádrží verejného obstarávateľa/kupujúceho sú miesta plnenia uvedené v prílohe č. 5 Rámcovej dohody, ktorej návrh je uvedený v prílohe č. 2 týchto súťažných podkladov.

***3.2 Termín plnenia***

Priebežne po dobu platnosti rámcovej dohody.

Dodávka PHM a doplnkových služieb na palivové karty na čerpacích staniciach/vo výdajných miestach predávajúceho, prípadne jeho zmluvných partnerov sa vyžaduje 24 hodín denne po celú dobu platnosti rámcovej dohody. Dodanie PHM do skladovacích nádrží verejného obstarávateľa/kupujúceho najneskoršie do 72 hodín od doručenia záväznej objednávky.

***3.3 Zabezpečenie predmetu zákazky***

Uchádzač zabezpečí dodávku predmetu zákazky s vlastným personálnym a technickým vybavením, prípadne technickým a personálnym vybavením vlastných subdodávateľov alebo zmluvných partnerov.

***3.4 Záručné podmienky***

Záručné – reklamačné podmienky na dodávané PHM a požadované služby: v súlade s platnou právnou úpravou Slovenskej republiky.

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.